Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: engedély kiadására irányul, akkor az 1957. évi IV. törvény elõírásait kell alkalmazni az ügyintézési
Paragraph Index: 702

8. AZ ENGEDÉLYES JELENTÉSI KÖTELEZETTSÉGE ÉS A VESZÉLYHELYZETI ÉRTESÍTÉS 8.1. ÁLTALÁNOS RENDELKEZÉSEK 8.001. Az atomenergia társadalmilag ellenõrzött használatának biztosítása érdekében az Engedélyes köteles az atomerõmû, az atomerõmûvi blokk üzemeltetésével és a biztonságával kapcsolatos tevékenységérõl, az üzemeltetés során bekövetkezett, a biztonságot érintõ eseményekrõl jelentéseket készíteni és azokat a Hatósághoz benyújtani. 8.002. A Hatósághoz benyújtandó jelentéseket olyan részletességgel és mélységben kell elkészíteni, hogy az lehetõvé tegye a Hatóság számára az üzemeltetõi tevékenység vagy a biztonságot érintõ események független, érdemi vizsgálatát és értékelését. 8.003. Jelen Szabályzat szerinti jelentési kötelezettség terjedelmét új atomerõmûvi blokk esetén az üzemeltetési engedélyben – a létesítmény típusának és mûszaki sajátosságainak figyelembevételével – a Hatóság állapítja meg, és azt követõen a tudomány és a technika fejlõdésébõl adódó hatósági követelmények változásának érvényesítése érdekében legkésõbb az Idõszakos Biztonsági Felülvizsgálat keretében felülvizsgálja. Üzemelõ blokk esetén az üzemeltetési engedély legközelebbi módosításakor kell az üzemeltetési engedélyt kiegészíteni a jelentési kötelezettségre vonatkozó hatósági elõírásokkal. E feltétel teljesüléséig a jelentések tartalmi követelményeinek – a létesítmény típusát és mûszaki sajátosságait figyelembe vevõ, jelen Szabályzat elõírásain alapuló – lehetséges teljesítési módját útmutató tartalmazza. 8.004. Jelen Szabályzat alapvetõen két jelentési kategóriát különböztet meg:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes